Marina de Raguxa ła xe na frasion de Raguxa – sentro balnear de abitanti – situà inte łe rive del Mar Mediterraneo. Durando el perìodo de istà, a càuxa del forte fluso torìstego, ła popołasion crese notevolmente. L'antìgo nome del paexe el xera , che deriva da l'arabo , che segnifega . A ła fin del XVI sècoło darente al porto vècio xe stà costruìa ła Tore Cabrera a scopi defensivi, e pochi deseni drìoman se gavea xa formà un nucleo abitativo; cuesto parò no gà prosperà e no se gà slargà tanto e ła so fortuna xe rivà soło sol finir del XIX sècoło, co xe nasesto el comercio de ła pièra pégoła e co i Inglexii e de łe caròbe. Inte el 1928, par vołontà del xerarca fasista Filippo Pennavaria, el nome se ga trasfrormà inte el atual Marina de Raguxa. Drìo el periodo bełico Marina de Raguxa ga conosesto un vero e pròpio boom abitadivo, a cauxa del descaenarse de ła moda de ła "segonda caxa a mar" da parte dei raguxani; tałe espansion continua oncora al dì d'ancùo e ga portà el borgo a deventar un sentro balnear de primordene. Ła łocałità se cata a sìrca 25 km da Raguxa inte el sud-est de ła Sisiłia e intrà i altri sentri più visìni conta Santa Croce Camerina, Donnalucata, Scicli e Punta Secca . Ła xe caraterixà da na łonga spiagia sabioxa che se interonpe ad ovest al porto e ad est poco prima de ła riserva de l'Irminio. Tanti corsi d'acua uncò prevałentemente sechi desbocava łongo ła riva , e i so alvei xe stà coverti da strade. Łe spiage ga nomi derivài da ła prexensa de łocałi e più de raro da antìga tradision popołar. Ła conomìa de Marina de Raguxa, ancò, se fonda soratuto sol turismo balnear. Storegamente conosùo cofà "borgo de pescaori" łongo i so do łungomari co el pasar dei ani xe stàe numaroxe atività de restorasion e alberghiere. Anca i presi dei afiti imobiłiari xe influensà da l'andamento de ła stajon estiva e łe raxonxe sifre superiori a ła mèdia rejonałe. Xa inte el 2009 xe stà asegnà a Marina de Raguxa ła bandiera blu da ła Fee, co anca ła visina Pozzallo. Inte el 2010 tute do łe łocałità reconferma el premio de l'ano presedente rexultando do de łe cuatro spiagie mejo organixàe de ła Sisiłia . Altro setor conòmego ben sviłupà inte ła frasion xe l'agricoltura intensiva in sera anca grasia a ła visinansa dei marcai ortofruticołi de Santa Croce Camerina, Scicli e Vittoria, sto ùltemo l'è el pì grando de Itałia. Ła frasion marinara xe cołegà al caòłogo da ła strada provinsiałe 25 Raguxa-Marina de Raguxa. Marina de Ragusa xe servìa da l'aereoporto de Comiso Pio La Torre che se cata a 28 km.